ઈ-મેમો મળ્યા બાદ દંડની રકમ ભરવા માટે ટ્રાફિક પોલીસ સ્ટેશનમાં જવુ પડતું હતું. ઓનલાઈન મેમો ઈશ્યૂ થયા બાદ તેનો દંડ ભરવાની સુવિધા પણ ઓનલાઈન ઊભી કરવી જોઈએ તેવી લાંબા સમયથી માગણીઓ હતી. ઓનલાઈન દંડ ભરવાની સુવિધા ન હોવાના કારણે ઘણાં વાહનચાલકોને દંડ ભરવામાં વિલંબ થતો હતો. જો કે હવે ઈ-મેમો પર જ ઓનલાઈન પેમેન્ટના વિકલ્પ અંગે સૂચના આપવામાં આવશે અને તેના કારણે ટ્રાફિક પોલીસની કચેરીએ ગયા વગર પણ નાગરિકો દંડ ભરી શકશે.